שי לין

שי לין (נולד ב-1947 במשמר העמק) הוא אפידמיולוג, דיקן הפקולטה למדעי הרווחה והבריאות והיה ראש בית הספר לבריאות הציבור באוניברסיטת חיפה וראש היחידה לאפידמיולוגיה קלינית במרכז רפואי רמב"ם, נכדם של אבא וחנה חושי.

==ביוגרפיה==
לין נולד בישראל, בנם של רות ואמנון לין. בוגר בית הספר הריאלי. ב-1976 סיים לימודי רפואה באוניברסיטה העברית ובאותה שנה עמד בבחינות הרישוי של ארצות הברית (ECFMG). הוא מוסמך בבריאות הציבור (MPH) ודוקטור בבריאות הציבור (DrPH) מאוניברסיטת הרווארד, שבבוסטון (1981).

במהלך שירות המילואים הגיע לדרגת סגן-אלוף בחיל הרפואה. היה חבר בוועדה המדעית של חיל הרפואה.

היה סגן מנהל המרכז הרפואי רמב"ם. במהלך התקופה בה עבד בבית החולים היה האחראי על תחום המידע הרפואי בפקולטה לרפואה ובבית החולים עצמו.

מכהן כפרופסור באוניברסיטת חיפה, והיה פרופסור חבר בטכניון. היה הממונה על התקשוב בפקולטה לרפואה בטכניון, מרצה למקצועות הקשורים ליישומי המחשב ברפואה והיה אחד מחברי ועדת המחשב האקדמית של הטכניון.

לין כתב חוות דעת רפואית עליה מתבססים התובעים במשפט הדייגים של הקישון נגד בתי הזיקוק ומפעלים אחרים במפרץ חיפה.

בין מחקריו:
*סקר לבדיקת מאפייני תאונות עבודה אצל עובדים בביה"ח רמב"ם
*מחקר שנערך באוניברסיטת חיפה, גילה קשר ישיר בין עבירות בריונות על הכביש - דוגמת חניה כפולה וכניסה לצומת חסום - לבין תאונות דרכים
*מחקר על שכיחות מחלת הסרטן בקרב ניצולי שואה

החל מ-2008 שותף לין במחקר המתקיים באוניברסיטת חיפה הבודק את הקשר בין חשיפה לרעב בזמן מלחמת העולם השנייה לתחלואה מאוחרת בסרטן שד בקרב נשים ניצולות שואה, במחקר הערכת החשיפה הכרונית של האוכלוסייה לזיהום אוויר במרחב התת-עירוני ובחינת קשרים אפשריים לתחלואה במפרץ חיפה.

מתגורר בקריית טבעון. נשוי לפרופ' רות לין (לבית מימון) שהייתה דיקן הפקולטה לחינוך באוניברסיטת חיפה. הם הורים לבת ולשני בנים. אחותו היא עו"ד ארנה לין.

==קישורים חיצוניים==
*[http://www.ncbi.nlm.nih.gov/sites/entrez?cmd=PureSearch&db=pubmed&term=Linn%20S רשימת הפרסומים ב- PubMed]
*[https://web.archive.org/web/20080601090243/http://hw.haifa.ac.il/publichealth/cv/Shai_Linn.html דף המרצה מאוניברסיטת חיפה] , כולל רשימת פרסומים ורשימת תפקידים שמילא
*[https://web.archive.org/web/20081018042111/http://www.rambam.org.il/%D7%9E%D7%97%D7%9C%D7%A7%D7%95%D7%AA+%D7%95%D7%9E%D7%A8%D7%A4%D7%90%D7%95%D7%AA/%D7%90%D7%92%D7%A3+%D7%A4%D7%A0%D7%99%D7%9E%D7%99/%D7%90%D7%A4%D7%99%D7%93%D7%9E%D7%99%D7%95%D7%9C%D7%95%D7%92%D7%99%D7%94+%D7%A7%D7%9C%D7%99%D7%A0%D7%99%D7%AA/default.htm היחידה לאפידמיולוגיה קלינית]
*[https://web.archive.org/web/20081020025436/http://www.rambam.org.il/%D7%91%D7%A2%D7%9C%D7%99+%D7%AA%D7%A4%D7%A7%D7%99%D7%93%D7%99%D7%9D/%D7%99+%D7%A0/%D7%9C%D7%99%D7%9F+%D7%A9%D7%99.htm שי לין בדפי בעלי תפקידים ברמב"ם]
* כרם שובל, שי לין, מאיר ברזיס ושמואל רייס, [https://archive.today/20070928030218/http://www.israelhpr.org.il/advertising.php?advid=530 הערכת ההשפעה של תוכנית התערבות של רפואה נסמכת הוכחות (EBM) על העמדות, הידע וההתנהגות הקלינית (שימוש בתרופות והפניות לבדיקות מעבדה) של רופאי משפחה בישראל: ניסוי קליני מבוקר], המכון הלאומי לחקר שרותי הבריאות ומדיניות הבריאות, פברואר 2007.

==הערות שוליים==

קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:בעלי תואר דוקטור מאוניברסיטת הרווארד
קטגוריה:סגל אוניברסיטת חיפה: מדעי הרווחה והבריאות
קטגוריה:סגל הטכניון: רפואה
קטגוריה:רופאים צבאיים ישראלים
קטגוריה:אפידמיולוגים ישראלים
קטגוריה:סגל רמב"ם - הקריה הרפואית לבריאות האדם
קטגוריה:משפחת חושי-לין
קטגוריה:בוגרי בית הספר הריאלי
קטגוריה:ישראלים שנולדו ב-1947